BCP โชว์กำไร Q2 โต 2 เท่า รับรายได้ธุรกิจ “โรงกลั่น-น้ำมัน” พุ่ง
BCP เปิดรายงานกำไรไตรมาส 2/65 โต 199% ทะลุ 5.2 พันลบ. จากปีก่อนมีกำไร 1.7 พันลบ. รับรายได้ขายธุรกิจโรงกลั่นและน้ำมัน รวมถึงการรับรู้รายได้ขายไฟฟ้า ดันงวด 6 เดือนแรกมีกำไร 9.6 พันลบ. เพิ่มขึ้น 138%
BCP เปิดรายงานกำไรไตรมาส 2/65 โต 199% ทะลุ 5.2 พันลบ. จากปีก่อนมีกำไร 1.7 พันลบ. รับรายได้ขายธุรกิจโรงกลั่นและน้ำมัน รวมถึงการรับรู้รายได้ขายไฟฟ้า ดันงวด 6 เดือนแรกมีกำไร 9.6 พันลบ. เพิ่มขึ้น 138%
11 ส.ค. 2565


สำหรับไตรมาส 2/2565 บริษัทและบริษัทย่อย มีรายได้จากการขายและการให้บริการ 83,796 ล้านบาท เพิ่มขึ้น 91% เมื่อเทียบกับงวดเดียวกันของปีก่อน ส่วนใหญ่มาจากธุรกิจที่เกี่ยวข้องกับน้ำมันที่มีราคาขายเฉลี่ยต่อหน่วยและปริมาณการจำหน่ายผลิตภัณฑ์รวมเพิ่มขึ้น จากการรับรู้กลุ่มธุรกิจโรงกลั่น และการค้าน้ำมันผลการดำเนินงานปรับเพิ่มขึ้น 30% จากไตรมาสก่อนหน้า และ 229% เมื่อเทียบกับงวดเดียวกันของปีก่อน และกลุ่มธุรกิจตลาดผลการดำเนินงานปรับเพิ่มขึ้น 31% จากไตรมาสก่อนหน้า และ 78% เมื่อเทียบกับงวดเดียวกันของปีก่อน
รวมถึงกลุ่มธุรกิจพลังงานไฟฟ้าปรับเพิ่มขึ้น 12% เมื่อเทียบกับงวดเดียวกันของปีก่อน และกลุ่มธุรกิจทรัพยากรธรรมชาติและพัฒนาธุรกิจใหม่ปรับเพิ่มขึ้นมากกว่า 1,000% เมื่อเทียบกับงวดเดียวกันของปีก่อน